google/wiki40b huggingface dataset:
Möte i monsunen

«Möte i monsunen» er en vise av Evert Taube første gang utgitt i samlingen «Ultramarin» fra 1936 av samme forfatter. Taube fremfører visen på en plateinnspilling fra 1936.
Sin endelige form fikk visen på Operakällaren, hvor konsul Fredrik Adelborg beskrev for Taube hvordan han hadde hjulpet shanghaiede svenske sjømenn i Singapore.
Sangen blir fortalt av en gammel barndomsvenn av Fritiof Andersson, som tilfeldigvis støter på denne, da deres to skip møtes på sydlige breddegrader (Fritiof seiler under finsk flagg og hans barndomskamerat under svensk flagg). Ganske snart tar Fritiof over og forteller om sine halsbrekkende eventyr. Blant annet forteller han om en reise fra Siam (Thailand), da de hadde ville dyr i lasten som ble solgt til Hagenbecks Tierpark i Hamburg. På veien kommer de ut for en syklon som forårsaker besetningens død (bortsett fra Fritiofs) og dyrenes død (bortsett fra en elefant). Skipet driver så smått om senn til Camarin på Malabar.
«Möte i monsunen» har blitt spilt inn på plate av Göteborgs Sinfonietta i 1998 med musikalsk arrangement av Tomas Blanck, som også dirigerte. Denne innspillingen har ofte blitt spilt på radio.

Norsk versjon

A. Larsen har skrevet en norsk tekst. På norsk bærer den tittelen «Møte i monsunen».
Hohenzollern

Hohenzollern er en tysk fyrsteslekt, som opprinnelig stammer fra Schwaben. Stamborgen er Burg Hohenzollern, som ligger i nærheten av Hechingen i Baden-Württemberg. Her fantes det også frem til 1849 to selvstendige fyrstedømmer, Hohenzollern-Hechingen og Hohenzollern-Sigmaringen, som senere ble innlemmet i kongeriket Preussen under betegnelsen Hohenzollernsche Lande. De var en del av staten Preussen fram til den allierte okkupasjonen etter andre verdenskrig. I 1952 ble de innlemmet i Baden-Württemberg.
Slekten Hohenzollern nevnes først i 1061. Ved begynnelsen av 1200-tallet deler den seg i en schwabisk og en frankisk linje. I 1415 kommer den frankiske linjen i besittelse av markgrevskapet Brandenburg; i 1701 lar Friedrich I, kurfyrste av Brandenburg og samtidig hertug av Preussen, seg krone til konge av Preussen i Königsberg. Fra 1871 til 1918 var de prøyssiske kongene av huset Hohenzollern også keisere av det tyske rike. Den siste Hohenzollernkeiseren var Wilhelm II, som abdiserte i 1918. Kongene av Romania tilhørte også huset Hohenzollern.
Beijing Jincheng kraftverk

Beijing Jincheng gasskraftverk er et gasskraftverk i distriktet Pinggu i utkanten av byprovinsen Beijing i det nordlige Kina. Det har en installert produksjonskapasitet på 390 MW på én turbin. Anlegget stod ferdig i 2005. Brenseltypen er naturgass.
Çayönü Tepesi

Cayönü Tepesi er et arkeologisk funnsted og tidligere bosted i sørøstre Tyrkia, Anatolia, i høylandsområdene ved Eufrat. Stedet ligger i den fruktbare halvmåne like ved funnstedet Hallan Çemi, og skriver seg trolig fra tiden 10 000 f.Kr. til etter 8 000 f.Kr. Det var samtidig med Nevali Cori.
Det ble utgravet av tyrkiske arkeologer i 1980- og 90-årene. Stedet er en landsby på en liten høyde over en mindre elv, og ble bosatt i før-keramisk Neolittikum og var bosatt til omkring 6 900 f.Kr. Dette plasserer byen som litt eldre enn den langt større Çatal Höyük.
I likhet med Catal Höyük, men i motsetning til tidligere bosettinger som f.eks Jerf el Ahmar og Abu Hureyra, hadde også Cayönü Tepesi bolighus med private lagerrom for korn og andre matvarer. Bolighusene var store og rektangulære, i motsetning til tidligere landsbyer. Samtidig var det også felles kommunale bygninger i sentrum av bebyggelsen, trolig for rituelle formål.
Den franske arkeozoologen Daniel Helmer har ved utgravninger her vist at storfe ble domestisert like tidlig som sau i dette området. Kroppsstørrelsen på storfeet gikk ned, spesielt for oksene, som i vill form var langt større enn dagens tamokser. De minste individene ble valgt, okser med skuldermål høyere enn en voksen mann var neppe særlig fristende å håndtere.
Det antas forøvrig at dette var et av de første stedene hvor gris ble temmet og inkludert i husdyrhold. Temmingen av gris fulgte senere enn sau og geit, trolig ble grisen temmet en gang før 7 500 f.Kr. i nordlige Libanon og Syria og sørøstlige Tyrkia, som ved Çayönü Tepesi.
Studentlekene i Norge

Studentlekene i Norge (SL) er en årlig samling av studentmesterskap og studentcuper i et utvalg av idretter, og er Norges største studentidrettsfestival. Lekene tildeles av Norges Studentidrettsforbund (NSI) til studen­tidrettslag tilknyttet universiteter og høgskoler i hele landet. Studentlekene ble først arrangert av NTNUI i Trondheim i 1999, og har blitt arrangert årlig siden 2010. Vinnere av studentmesterskapene får tittelen «norsk studentmester» og blir kvalifisert til student-EM dersom det arrangeres.
Asialekene 2010

Asialekene 2010 ble avholdt i Guangzhou i Kina 12.–27. november 2010. Dette var de 16. lekene, eller XVI Asiade, og andre gangen de ble avholdt i Kina. Beijing var vertskap i 1990. Hovedarena er Guangdong olympiske stadion. Vel 9700 deltakere fra de 45 medlemmene i Asias olympiske råd var påmeldt til lekene.
Ken Yoshida

Karriere

Ken Yoshida startet sin profesjonelle karriere i Yomiuri i 1988. Han har også spilt for NKK, Ventforet Kofu og Jatco.
Yuanjiang Hani Yi Dai

Yuanjiang (kinesisk: 元江哈尼族彝族傣族自治县; pinyin: Yuánjiāng hānízú yízú dǎizú Zìzhìxiàn) for hani, yi og daifolkene er et autonomt fylke i byprefekturet Yuxi i provinsen Yunnan i Folkerepublikken Kina.
Befolkningen var på 189 773 innbyggere i 1999.

Administrative enheter

Storkommunene Lijiang (澧江镇), Yinyuan (因远镇), Qinglongchang (青龙厂镇), Dong'e (东峨镇);
Kommunene Yangchajie (羊岔街乡), Yangjie (羊街乡), Nanuo (那诺乡), Wadie (洼垤乡), Mili (咪哩乡), Longtan (龙潭乡).

Samferdsel

Kinas riksvei 213 løper gjennom området. Den begynner i Lanzhou i Gansu og fører via Chengdu og Kunming til byen Mohan ved grenseovergangen til Laos. 
Kinas riksvei 323 løper gjennom området. Den begynner i Ruijin i provinsen Jiangxi og fører gjennom Guangdong og Guangxi og ender opp i Lincang i Yunnan, på grensen mot Burma.
Sykling under de britiske imperielekene 1934

Sykling under de britiske imperielekene 1934. Sykling var en av flere sporter i de andre britiske imperielekene som ble arrangert i London i England 4. til 11. august 1934. Det var første gangen sykling var med på programmet i lekene. Banesyklingen ble arrangert i Manchester, det var tre øvelser, kun for menn. .
Keiser Taizong av Song

Bakgrunn

Han var lillebror til Keiser Taizu, og tiltrådte som keiser etter dennes død i 976.

Keiser

Song Taizong var en hardtarbeidende og årvåken keiser. Han var sterkt opptatt av folkets velferd, og og klarte å konsolidere det nye Song-dynastiets grep om makten. 
Taizong klarte å konsolidere Song-herredømmet. I 978 erobret han det i det nåværende Zhejiang og Jiangsu liggende Wuyue-riket, og i 979 det i Shanxi liggende og den gang av Liu Jiyuan regjerte Nordlige Han. Dermed avsluttet han helt de uavhengige de fem dynastier og ti rikers epoke, og oppnådde med dette den nesten fullstendige gjenforening av det tradisjonelle kinesiske rike.
Under Taizong ble den nye stats grunnleggende instituasjoner dannet eller videreutviklet. Ved å innføre tallrike informasjons-, kontroll- og kommandoposter på kryss og tvers over hele riket forsterket keiseren i en hittil ukjent utstrekning sentralmaktens gjennomslagskraft og kunne dermed utøve en over all måte stor maktfylde. I 983 ble det opprettet tre embeder for økonomi og finans, for statsmonopolene, jordbruksbeskatningen og for statsbudsjettet. Dessutene fant det sted en videreutvikling og forbedring av eksaminasjonssystemet for rekruttering til embedsverket. Taizong fulgte Tang-dynastiets prefektursystem og inndelte Kina i femten provinser som ble forvaltet av hver sin stattholder. 
I 993 fulgte opprettelsen av salt- og te-embedene i store regioner av Song-riket. Imidlertid begikk de innsatte embedsmennene i Sichuan de store feil å tvangsflytte tekstilarbeidere derfra til Kaifeng, og å forby privathandelen med siklebrokade. Dermed brøt det i 993 ut opprør i Sichuan, anført av Wang Xiaobo og Li Shun, og den raste i to år. Men dette opprøret skulle forbli en engangshendelse under Taizongs tid. 
Under Taizongs fast etablerte Song-herredømme begynte nå desto mer markant en kulturell og økonomisk blomstringstid for Kina.
Keiser Taizongs eneste tilbakeslag var at han ikke klarte å uskadeliggjøre liaofolket i nord. Keiser Taizong angrep i 979 Liaodynastiets sørlige hovedstad (dagens Beijing), men ble katastrofalt beseiret. Taizong forsøkte seg igjen i 986 på å erobre Liao, men også dette angrepet slo feil.

Død, ettervirkninger av hans Liao-politikk

Taizong døde i 997 og ble etterfulgt av sin tredje sønn, Zhenzong.  Keiser Taizong ble likt med de fleste keisere av Nordlige Song - seks av de ni - begravet i byfylket Gongyi i Henan, det som nå kjennes som Songling.
Taizongs strid med naboen fortsatte etter hans død: I året 1004 ble det derimot Liaodynastiet som angrep Songdynastiet, men dette angrepet ble stanset ved Gulelven. Det resulterte i en fredsavtale etter Taizongs død der Songdynastiet (Shanyuan-avtalen, i 1005) ble nødt til å kjøpe seg en kostbar fred ved å yte årlig tributt til Liaodynastiet.
Jidongfeltet

Jidongfeltet er et oljefelt som ligger offshore noe utenfor kysten av byprefekturet Tangshan i provinsden Hebei i Folkerepublikken Kina. Industriell utvikling av feltet begynte i 1978.
Zimbabwe African People's Union

Historie

ZAPU ble grunnlagt i den britiske kolonien Sør-Rhodesia i 1961 av Joshua Nkomo og forbudt i 1962 av Kolonialregjeringen. Partiet fortsatte kampen mot kolonimakten og skjerpet den da den hvite mindretallsregjering erklærte landet uavhengig i 1965. Den nye staten Rhodesia under statsminister Ian Smith ble bare anerkjent av et fåtall av stater, blant annet det apartheidstyrte Sør-Afrika. Zapu svarte med å danne en bevæpnet vinge (Zimbabwe People's Revolutionary Army, ZIPRA).
Allerede fra mars til oktober 1964 fikk ZAPUs geriljasoldater Sovjetunion, Kina og Nord-Korea militær trening. Fra 1966 ble bevæpnete og uniformerte geriljasoldater sendt fra Zambia til Rhodesia, kommandert av Joshua Nkomo i Zambia. Disse grupper ble utover 60-tallet sterkere og fikk bedre og mer differensiert bevæpning. I tillegg begynte også borgerkriger i Angola og Mosambik slik at våpen kunne leveres via havn i disse land. Det sørlige Afrika ble på denne tiden an arena for den kalde krigen.
Selv om ZAPU (og ZANU) ikke klarte å ta makten med sin gerilja ble den hvite mindretallsregjeringen tvunget å bruke det meste av sine ressurser i kamp. Midt på 70-tallet ble det klart at Rhodesia ikke kunne holde seg. Den hvite mindretalls politiske posisjon var erodert og i Lancaster House-avtalen ble 1979 maktovergangen til ZAPU og ZANU avtalt. De to partiene hadde i 1976 dannet en "patriotisk front", men ble motstandere i det påfølgende valget i 1980. Partiene ble mer og mer henvist til sine kjerneområder og siden bare ca. 20% av den zimbabwiske befolkningen er Ndebele ble ZAPU opposisjonsparti. Et våpenfunn i 1982 førte til anklager at ZAPU og Nkomo, som var blitt president, hadde planlagt å ta makten fra Mugabe. Dette førte til borgerkrigslignende tilstander i Matabeleland, der den nordkoreansk utdannede Femte Brigaden utførte massakre på Ndeblefolk. Det er antatt at minst 10.000 mennesker ble drept i forbindelse med denne aksjonen som har fått navnet Gukurahundi. Disse utviklingene tømte partiet for krefter og ledet etterhvert til sammenslåingen med ZANU-PF i 1987.

Forsøk på gjenopprette partiet

I 2008 forsøkte en utbrytergruppe å løse ZAPU igjen ut av unionen med ZANU. En partikongress i mai 2009 klarte ikke å etablere et formelt partistyre og partiet ledes dermed av en interimsleder (Dumiso Dabengwa).
NOR 92 Innebandyklubb

Historikk

Klubben ble startet av en vennegjeng med bakgrunn i Mjøndalen Idrettsforening som spilte for bedriftslaget Noratel Innebandyklubb. Navnet ble ikke godkjent av Norges Bandyforbund og klubben ble stiftet som NOR 92 Innebandyklubb den 20. februar 1992.

1997/98

Caj Holm ble hentet som klubbens nye A-lagstrener på slutten av 1997/98-sesongen. Sammen med toppscorer Manne Strandberg var Holm med på å snu trenden. Samme sesong ble også 18 år gamle Fredrik Steiner introdusert for klubbens tilhengere.

Landslag

Siv Hunnestad ble den første spilleren til å representerte NOR 92 på kvinnelandslaget. Hun debuterte for Norge i mai 1993 under dobbeltlandskampene mot Sverige i Jønkøping. Hunnestad er foreløpig den eneste NOR 92-spilleren som har vunnet medalje med landslaget, da Norge under Innebandy-EM 2005 i Zürich tok sølvmedalje etter å ha slått Finland på straffer i semifinalen. I finalen ble favorittene Sverige for sterke og Norge tapte 8–2 foran 2 104 tilskuere.
Martin Petter Ringvold debuterte i 1996 for det norske herrelandslaget, men fikk kun to landskamper. Håkon «Tyss» Andersen spilte sin første landskamp i 1998, deltok under Innebandy-VM 2002 i Finland og fikk totalt fire landskamper.

Tigers Cup

NOR 92 arrangerer årlig Tigers Cup, samt en årlig skoleturnering for barne- og ungdomsskolene i Nedre Eiker. Etter et par års opphold, kom turneringen tilbake i 2014, hvor Mjøndalen barneskole (gutter) og Åsen barneskole (jenter) vant.
Kantharos

Kantharos (gresk κάνθαρος) er en form for gresk keramikk som ble benyttet som drikkekar. I dens gjenkjennelige "Type A"-form er den karakterisert av dy bolle, høye fotstykke og et par med høye, vertikale hanker, som strekker seg over kanten på karet. De greske ordene kotylos (κότῦλος, hankjønn) og kotyle (κοτύλη, hunkjønn) er andre navn for samme form.
Kantharos er en kopp som ble benyttet for å oppbevare vin, muligens for å drikke den eller for bruk i ofringer. Kantharos synes å være assosiert til Dionysos, guden for vinen, som igjen også var knyttet til vegetasjon og fruktbarhet. Dionysos ofte vist ved å holde i denne formen for kar, som på et eksempel på en sølvstatermynt som ble preget mellom 420-410 f.Kr. i Nagidos i Kilikia.
Den var kanskje ikke en kopp for banketter, men heller et kar benyttet i førkristne kulter for gjenfødsel eller gjenoppstandelse, udødelighet tilbud ved vinen, «fjerne i ekstasens øyeblikk selvbevissthetens byrder og opphøye mennesket til rangen av guddom.»
Río Grande de Tárcoles

Río Grande de Tárcoles er ei elv i Costa Rica. Den har sin opprinnelse i de sørlige fjellsidene i Cordillera Central og renner sørvestover og ut i Nicoyagolfen. Elva er 111 kilometer lang, og nedbørfeltet dekker et areal på 2 121 km², noe som omfatter store deler av Gran Área Metropolitana.
Río Grande de Tárcoles utgjør den nordlige grensa til Carara nasjonalpark, som er en del av habitatet til spisskokodrilla. Elva er populær blant turister på grunn av de mange krokodillene, som kan ses blant annet fra ei bru langs riksvei 34. I elva er det også et stort antall kaimaner, basilisker og store iguaner.
Elva er ei av de mest forurensa i landet, ettersom den tar med seg mye avfall fra byene i Gran Área Metropolitana.
Sjtsjutsje

Sjtsjutsje (russisk: Щучье) er en by i Kurgan oblast i Russland. Den ligger ved Sjtsjutsjesjøen, rundt 170 km vest for byen Kurgan. Innbyggertall: 10 700 (est. 2005), 10 602 (folketelling 2002)
Bosetningen er kjent siden 1750. Bystatus ble innvilget i 1945.
Det er et stort arsenal av kjemiske våpen i byen.
Mbombela

Historikk

1892 hadde Den sørafrikanske republikk bygget en jernbanelinje herfra til Maputo for å få tilgang til en sjøhavn uavhengig av britene. I 1900 var byen kortvarig hovedstad for boerrepublikken. Mbombela ble offisielt grunnlagt i 1905 av tre brødre i Nel-familien og gitt navnet Nelspruit.

Fotball-VM 2010

For VM i fotball 2010 ble Mbombela Stadium bygget vest for byen. Fire gruppespill skal spilles her.
Mong (navn)

Kjente personer med navnet

Personene i listene er ordnet kronologisk etter fødselsår.
Riksdagen (Weimarrepublikken)

Riksdagen var navnet på Weimarrepublikkens (1919–1933) parlament. Den holdt sine møter i Riksdagsbygningen i Berlin.
Ifølge forfatningen vedtatt i Weimar 31. juli 1919 skulle riksdagen velges hvert fjerde år etter alminnelige, like, hemmelige og direkte valg etter forholdstall (én representant for hver 60 000. velger). Riksdagen vedtok lover for riket og var ansvarlig for budsjettvedtak, avgjørelser vedrørende krig og fred såvel som ratifikasjon av enkelte mellomstatlige avtaler. Rikspresidenten kunne oppløse riksdagen. Rikskansleren og/eller riksministeren måtte tre tilbake når riksdagen erklærte mistillit.
Etter riksdagsvalget 31. juli 1932 var en enhetlig politisk styring i riksdagen ikke lenger mulig, da de gjensidig fiendtlige fløypartiene NSDAP og KPD til sammen hadde 318 av 608 medlemmer av riksdagen.
Etter riksdagsbrannen ga den nye riksdagen som ble valgt 5. mars 1933, ved en fullmaktslov Adolf Hitler fri bane til å opprette et nasjonalsosialistisk diktatur. Bare SPD-fraksjonen stemte mot loven; representantene for KPD var allerede arrestert. Med forbudet mot venstrepartiene og mellom- og høyrepartienes vedtak om oppløsning, ble riksdagen et ettpartiparlament. Parlamentets siste møte fant sted 26. april 1942.
Saint-Joseph-des-Carmes

Saint-Joseph-des-Carmes er en kirke i Paris, dedisert til den hellige Josef fra Nasaret. Carmes siklter til at kirken innehas av karmelittordenen, i dette tilfelle de uskodde karmelittene. Kirken ligger ved Rue du Vaugirard i Paris' 6. arrondissement.
Syntetisk apertur-radar

Syntetisk apertur-radar (SAR) er en type radar der en relativt liten antenne beveges over en kontrollert bane, hvorpå måledataene fra hele banen sammenstilles for å danne en mye større syntetisk apertur eller syntetisk antenne. Siden oppløsningen er proporsjonal med antennens dimensjon, kan man oppnå mye høyere oppløsning enn man kan med en konvensjonell antenne. Radaren er typisk montert i et fly eller i en satellitt, men det finnes også SAR-systemer som benytter flere adskilte antenner samtidig. SAR er en sentral teknikk for å ta bakkebilder av Jorden og andre planeter i Solsystemet.
Måledataene består av signalets amplitude og fase, som i etterkant prosesseres digitalt for å gi todimensjonale bakkekart. Prosesseringen er relativt tung, så selv om SAR ble introdusert på 1950-tallet, skjøt teknikken først fart etter at billig regnekraft ble lett tilgjengelig. Ved hjelp av to antenner, kan også tredimensjonale kart produseres ved å utnytte faseforskjellen eller faseinterferogrammet mellom antennene. En slik 3D-radar kalles interferometrisk syntetisk apertur-radar.
Bujar Nishani

Privatliv og utdanning

Nishani ble født i Durrës, Albania i 1966. I 1988 gikk ut han ut fra krigsskolen Skënderbej i Tirana, i 1996 fortsatte han med masterstudier i California. I 2004 gikk han ut fra Universitetet i Tirana som jurist og bygget på med en master i europastudier i 2005. Han er gift og har to barn.

Politisk karriere

Bujar Nishani ble med i Demokratene i 1991 etter kommunismens fall. Han arbeidet som sjef for utenriksrelasjoner i forsvarsdepartementet, deretter som sjef for NATO-forbindelser ved utenriksdepartementet, før han i 1996 ble statsråd for forsvarsdepartementet. Etter at Demokratene tapte parlamentsvalget i 1997 ble han styreleder for en ikke-statlig organisasjon.
I perioden 2007–2009 var han innenriksminister i Sali Berishas regjering. Deretter var han justisminister og siden 2011 igjen innenriksminister i Sali Berishas andre regjering. 24. juli 2012 forlot han posten som innenriksminister for å tiltre som president. I perioden januar 2006 til oktober 2007 var han medlem av Europarådet.
Sammen med Kirsti & Benny

Sammen med Kirsti & Benny er et musikkalbum med Benny Borg og Kirsti Sparboe, utgitt i 1976.
NM i mangekamp 1958

NM i mangekamp 1958 var en del av NM i friidrett 1958.
Det ble konkurrert i femkamp og tikamp for menn, og trekamp og femkamp for kvinner. 
Mesterskapet i trekamp for kvinner og femkamp for menn ble arrangert på Kongsvinger 22. juni.
Mesterskapet i femkamp for kvinner og tikamp ble arrangert i Stavanger 9.-10. august.
Det økonomiske samordningsrådet

Det økonomiske samordningsrådet var et rådgivende organ for den norske regjeringen og administrasjonen i særlig viktige økonomiske saker. Rådet ble etablert ved kongelig resolusjon 4. mai 1945, men ble oppløst allerede i 1954.
Saker som organet behandlet var bl.a. forsyningsspørsmål, pengepolitikk og prispolitikk.
Green Lantern (film)

Handling

Universets Voktere har delt universet i 3600 sektorer, hver og en beskyttet av en mektig Green Lantern, som blir valgt i konkurranse med fryktløse skapninger av alle typer. Denne ene beskytteren får "Ringens" kraft og viljestyrke, en energi hentet fra planeten Oa.
En av disse beskytterne, Abin Sur av sektor 2814, beseiret og fanget den onde skapningen Parallax, og sendte ham til fengsel. Men Parallax klarer å flykte fra fengselet. Seks måneder senere har han drept fire Green Lanterns og ødelagt tre planeter. Han oppsøker deretter sektor 2814 og sårer Abin Sur til døden. Abin Sur krasjlander på jorden, og hans siste ønske til "Ringen" er at den finner en verdig etterfølger som kan ta over etter ham på jorden.
Denne etterfølgeren blir Hal Jordan (Ryan Reynolds), en arrogant, uforsiktig testpilot som er frustrert fordi han føler han aldri har fått noe ut av livet. Hal skjønner ikke engang selv hvorfor han er valgt, men han tar motvillig på seg oppgaven og må dra opp i rommet for å lære seg hemmelighetene bak ringen og hvorfor han er valgt. Hal er usikker på kreftene sine og om han er verdig det ansvaret som ligger ved å være klodens beskytter. Men snart vil oppgjørets tid komme, og Hal er klodens eneste håp for overlevelse.

Om filmen

Green Lantern var en stor skuffelse økonomisk. Filmen hadde et budsjett på hele 200 millioner dollar, og spilte kun inn 219 millioner dollar på verdensbasis. Den klarte dermed bare så vidt å tjene inn igjen budsjettet.
Sylteagurk

Sylteagurk er agurker som er syltet i en sursøt eddiklake. Laken inneholder bortsett fra eddik: vann, sukker, salt, sennep, dill og andre smakstilsetninger.
Sylteagurk er et klassisk smørbrødpålegg sammen med leverpostei, men blir også servert som tilbehør til grillmat og kjøtt- og fugleretter. Den brukes ofte som garnityr i sandwich, og er uunnværlig i den danske bøfsandwich. Noen spiser også sylteagurkene hele, uten noe tilbehør, fordi de liker smaken agurken får mens den ligger i laken. Den finnes også i skiver med riller.
Sylteagurk ligger i lake med lav pH, slik at bakterier ikke trives. Dette gjør at sylteagruker har lang holdbarhet, og et uåpnet glass med sylteagurk holder seg i mange måneder, mye lenger enn datomerkingen. Åpnede glass med sylteagurk må oppbevares kaldt i kjøleskap.
Lost In Shadows Grey

Lost In Shadows Grey er et musikkalbum med Morgul, utgitt i 1997. Dette er gruppas debutalbum.
Ensemble de Cuivres Valaisan

Ensemble de Cuivres Valaisan er et brassband med base vest for Sion, Sveits. 
Brassbandet ble stiftet i 1967. Korpset har vunnet en rekke brassbandkonkurranser; deriblant det nasjonale sveitsiske mesterskapet og det åpne sveitsiske brassbandmesterskapet. Brassbandet har representert Sveits en rekke ganger i europamesterskapet for brassband.
Halmenida

Utseende

Middelsstore, avlange, rødbrune til svarte trebukker. Antennene er kortere enn kroppen. Pronotum er rundet, uten pigger eller knøler. Dekkvingene er parallellsidige, mørke, med et hvitt tverrbånd.

Levevis

Larvene lever i død ved.

Utbredelse

Slekten er utbredt i Laos og på Filippinene.